ગત માર્ચ મહિનાથી મોરબીના સિરામિક ઉદ્યોગમાં વર્ષોથી વપરાતા કોલગેસ પ્લાન્ટને એનજીટી કોર્ટ દ્વારા આદેશ કરીને બંધ કરાવી દેવામાં આવ્યા છે ત્યાર બાદ ઉદ્યોગકારો પાસે ટાઈલ્સના ઉત્પાદન માટે ગુજરાત ગેસ કંપની દ્વારા સપ્લાઈ કરવામાં આવ્યા નેચરલ ગેસ સિવાય બીજો કોઈ વિકલ્પ હતો નહિ તેવામાં મોરબીના પીપળી રોડ ઉપર બેલા ઝોનમાં ગેસની પાઈપ લાઈનમાં પ્રેસર ઘટી ગયું હોવાથી સિરામિક ટાઈલ્સનું પ્રોડક્શન બંધ કરવું પડ્યું હતું અને દરેક કારખાનેદારને મોટું નુકશાન થઇ રહ્યું હતું જેથી ગેસ કંપનીના સ્થાનીક અધિકારીથી લઈને રાજ્યના સીએમ સુધી આ મુદ્દે રજૂઆત કરી હતી માટે ગુજરાત ગેસ કંપનીના અધિકારીઓ દ્વારા તાબડતોડ ગાળા ગામથી પીપળી તરફ ગેસની સપ્લાઈ શરુ કરવા માટે નવી પાઈપ લાઈન પાથરવામાં આવી હતી જેથી હાલમાં ગેસનો પ્રશ્ન મોરબીમાં ઉકેલાઈ ગયો છે.